Il-ħaddiema tal-Underground f’Londra qed jagħmlu strike ta’ 48 siegħa bi protesta kontra pjani tal-kumpanija li tagħlaq l-uffiċċji minn fejn jinqatgħu l-biljetti. Il-union tgħid li dan se jwassal biex jintilfu l-impjegi u tonqos is-sigurtà. Il-kumpanija, u s-sindku ta’ Londra, Boris Johnson, kkundannaw l-azzjoni industrijali li qalu se twassal għal telf ta’ miljuni ta’ liri u tħarbat l-ivvjaġġar ta’ ħafna nies. Minn nhar it-Tnejn hemm ippjanat strajk ieħor ta’ tlett ijiem. Il-union ukoll waqqfet is-servizz lejn u minn l-ajruport ta’ Heathrow minħabba kwistjoni oħra – din id-darba dwar impjieġi u paġi. Ir-ritratt juri l-Underground Station ta’ Paddington – vojta u bil-gradi magħluqa.